
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1428 

17 Σεπτεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας (ΟΕΥ) του 
“Δημοτικού Πνευματικού Κέντρου Καρπάθου” Ν. Δω- 


δεκαννήσου. 1 

Τροποποίηση Οργανισμού Εσωτερικής Υπηρεσίας 
(ΟΕΥ) του Δημοτικού Οργανισμού Νεολαίας και 

Άθλησης Δήμου Ροδίων, Ν. Δωδεκαννήσου. 2 

Έγκριση Οργανισμού Εσωτερικής Υπηρεσίας του Βρε¬ 
φονηπιακού Σταθμού Δήμου Νισύρου Ν. Δωδεκαννή¬ 
σου . 3 

Μερική Ανάκληση της αριθ. 48441/20.12.1965 απόφα¬ 
σης σχετικά με την μεταβίβαση στον Δήμο Αλεξαν¬ 
δρούπολης κοιν/στων εκτάσεων. 4 

Περικοπή λατομικής περιοχής στον οικισμό Σχιστόλιθου 
του Δήμου Σιδηροκάστρου Ν. Σερρών. 5 


ΑΠΟΦΑΣΕΙ Σ 

Αριθ. 8092 (1) 

Έγκριση Οργανισμού Εσωτερικής Υπηρεσίας (ΟΕΥ) του 
“Δημοτικού Πνευματικού Κέντρου Καρπάθου” Ν. Δω¬ 
δεκαννήσου 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (ΔΚΚ). 

2. Τις διατάξεις των άρθρων 7, 8, 9, 11, 12 και 18 του Ν. 
2503/1997. 

3. Τις διατάξειςτου άρθρου 12του Ν.1188/81, όπως αντι- 
καταστήθηκε με το άρθρο 26 του Ν.1832/89 καιτηνπαρ. 5 
του άρθρου 8του Ν.2307/95. 

4. Τις διατάξειςτου Ν. 2081/92 και του άρθρου 1 του Ν. 
2647/1998. 

5. Τις διατάξειςτου Ν.1586/86 και του Ν.2190/94 και του 
Π.Δ.50/2001. 

6. Το αριθμ. 10/2.4.2004 πρακτικό του Υπηρεσιακού Συμ¬ 
βουλίου Υπαλλήλων ΟΤΑ Ν. Δωδ/σου. 

7. Την αριθμ. 147/2004 απόφαση του Δημοτικού Συμβου¬ 
λίου Καρπάθου. 


8. Την αριθμ. 09/2004 απόφαση του Διοικητικού Συμβου¬ 
λίου του Πνευματικού Κέντρου Δήμου Καρπάθου. 

9. Την αριθμ. 4699/Β/29-8-97 (ΦΕΚ891/τ.Β/9-10-97) από¬ 
φαση του Γενικού Γραμματέα Περιφέρειας Νοτίου Αιγαίου 
"Περί μεταβίβασης δικαιώματος υπογραφής στους Προϊ¬ 
στάμενους Δ/νσεων και Τμημάτων της Γ ενικής Δ/νσης της 
Περιφέρειας στο Νομό Δωδ/σου, αποφασίζουμε: 

Εγκρίνουμε την κατάρτιση και ψήφιση του Οργανισμού 
Εσωτερικής Υπηρεσίας του " Δημοτικού Πνευματικού Κέ¬ 
ντρου Καρπάθου"" ως εξής: 

ΑΡΘΡΟ Ιο 

ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ 
ΥΠΗΡΕΣΙΑΣ 

Με τον παρόντα οργανισμό καθορίζεται η οργανωτική 
διάρθρωση του Πνευματικού Κέντρου του Δήμου Καρπά¬ 
θου, οι θέσεις εργασίας, το ανώτατο όριο του αριθμού του 
προσωπικού, τα τυπικά και ουσιαστικά προσόντα του. 

ΑΡΘΡΟ 2ο 

ΓΕΝΙΚΗ ΜΟΡΦΗ ΟΡΓΑΝΩΣΗΣ ΤΟΥ ΟΡΓΑΝΙΣΜΟΥ 

2.1 Το Πνευματικό Κέντρο διοικείται από 7μελές Διοικη¬ 
τικό Συμβούλιο, που ορίζεται από το Δημοτικό Συμβούλιο 
από το οποίο εξαρτάται και εποπτεύεται όπως ορίζεται από 
τις διατάξειςτου Δημοτικού και Κοινοτικού Κώδικα, άρθρα 
198, 200 και 203του Π.Δ. 410/1995. 

2.2Τωνυπηρεσιώντου Πνευματικού Κέντρουπρο'ΐσταται 
ο Πρόεδρος του Διοικητικού Συμβουλίου, ο οποίος έχει και 
την ευθύνη της διεύθυνσης του προσωπικού σε περίπτωση 
απουσίας ή κωλύματος αναπληρώνεται από τον αντιπρόε¬ 
δρο. 

ΑΡΘΡΟ 3ο 

ΜΕΤΑΒΟΛΗ ΤΟΥ ΟΕΥ 

Μεταβολή, συμπλήρωση ή επέκταση των διατάξεων του 
Ο.Ε.Υ. γίνεται με απόφαση του Διοικητικού Συμβουλίου με¬ 
τά από έγκριση του Δημοτικού Συμβουλίου. 

ΑΡΘΡΟ 40 

ΔΙΑΡΘΡΩΣΗ ΥΠΗΡΕΣΙΩΝ 

Το οργανωτικό σχήμα του Ν.Π.Δ.Δ. του Δημοτικού Πνευ¬ 
ματικού Κέντρου χαρακτηρίζεται ως "Γραμματεία", της 
οποίας προϊστάμενος είναι ο Πρόεδρος του Δ.Σ. του 
Ν.Π.Δ.Δ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οι υπηρεσίες του Ν.Π.Δ.Δ. αποτελούνται από: 

1. Την Διοικητική Υπηρεσία 

2. Την Τεχνική Υπηρεσία 

3. Τα τμήματα επιμόρφωσης 
Με τα αντίστοιχα γραφεία: 

1. Γραφείο Διοικητικών και Οικονομικών Υπηρεσιών: 

Α) Γραφική υποστήριξη υπηρεσιών, Πρωτοκόλλου -Διεκ¬ 
περαίωσης - Αρχείου. 

Β) Προσωπικού. 

Γ) Προϋπολογισμού - Απολογισμού - Διαχείρισης Εσό¬ 
δων και Εξόδων. 

Δ) Εργασίες προσωπικού γενικών καθηκόντων και καθα¬ 
ρισμού (εσωτ. χώρων). 

Στο γραφείο αυτό εντάσσεται το Διοικητικό και το Βοη¬ 
θητικό προσωπικό. 

1. Γραφείο Τεχνικής Υποστήριξης του Δημοτικού Ραδιο¬ 
φωνικού Σταθμού. 

Εντάσσεται το Τεχνικό προσωπικό. 

3. Γ ραφείο Επιμέλειας ραδιοφωνικών παραγωγών και 
τμημάτων επιμόρφωσης. 

ΑΡΘΡΟ 5ο 

ΘΕΣΕΙΣ, ΚΛΑΔΟΙ, ΒΑΘΜΟΙ ΚΑΙ ΕΙΔΙΚΟΤΗΤΕΣ 
ΠΡΟΣΩΠΙΚΟΥ 

Οι θέσεις του προσωπικού διαρθρώνονται σε κλάδους, 
βαθμούς και ειδικότητες ως εξής: 

ΤΑΚΤΙΚΟ ΠΡΟΣΩΠΙΚΟ 
ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ Δ.Ε 

1. Κλάδος ΔΕ 1 Διοικητικού Γραμματέων 
Μία (1) θέση 
ΤΕΧΝΙΚΟ ΠΡΟΣΩΠΙΚΟ 

1. Κλάδος ΔΕ Τεχνικός - Ειδικότητα : Ηλεκτρονικός 
Μία (1) θέση 

ΒΟΗΘΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ Υ.Ε. 

1. Κλάδος ΥΕ16 Εργατών Γ ενικών Καθηκόντων 
Μία (1) θέση 

ΑΡΘΡΟ 6ο 

ΠΡΟΣΟΝΤΑ ΠΡΟΣΩΠΙΚΟΥ 

1. Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με το ΠΔ αρ. 37α/1987 και 92/1994 "Καθορισμός προ¬ 
σόντων διορισμού" (προσοντολόγιο-κλαδολόγιο) ΦΕΚ 
11/4-2-87 τεύχος Α, όπως προβλέπεται σε συνδυασμό με 
τις διατάξειςτου Ν. 1188/81 "Περί καταστάσεωςπροσωπι¬ 
κού των ΟΤΑ", και το Π.Δ. 50/5-3-01 Αρ. ΦΕΚ 39, όπως ισχύ¬ 
ουν σήμερα. 

2. Τα των μόνιμων υπαλλήλων καθήκοντα, μεταβολές 
κλπ. διέπονται από τις διατάξεις των Ν. 1188/81 και 
Ν.1586/86 και των τροποποιήσεων των "Περί των καταστά¬ 
σεων προσωπικού ΟΤΑ". 

3. Για την υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας Ιδιω¬ 
τικού Δικαίου Αορίστου Χρόνου (προσόντα, κατάταξη, με¬ 
τάταξη, παραμονή στην υπηρεσία κλπ.) θα έχουν εφαρμο¬ 
γή οι διατάξειςτου Ν.1188/81, όπως ισχύει σήμερα. 

ΑΡΘΡΟ 7ο 
ΓΡΑΜΜΑΤΕΙΑ 

Η γραμματεία θα στελεχώνεται από υπάλληλο του Κλά¬ 
δου ΔΕ Διοικητικών Γ ραμματέων, και για τον καθορισμό 
προσόντων διορισμού θαλαμβάνεται υπ’ όψιντο άρθρο 18 
του Π.Δ. υπ’ αριθ. 50/5-3-01 αρ. ΦΕΚ 39 περί καθορισμού 
των προσόντων διορισμού σε θέσεις φορέων του Δημοσί¬ 


ου τομέα. Ωστόσο, βάση των αντικειμενικών αναγκών του 
Πνευματικού Κέντρου Δήμου Καρπάθου και επειδή ορι¬ 
σμένες σημαντικές δραστηριότητέςτου, όπως ο Ραδιοφω¬ 
νικός Σταθμός και το "Πολιτιστικό Συναπάντημα", απαιτούν 
γνώσεις προβολής και διαφήμισης, θα δοθεί προτεραιότη¬ 
τα στους κατόχους πτυχίου Ι.Ε.Κ. στην ειδικότητα - ειδικός 
εμπορίας, διαφήμισης και προώθησης προϊόντων (Μαπ 
Κθΐίηρ). Επίσης, κρίνονται ως απολύτως αναγκαία προσό¬ 
ντα: η πολύ καλή γνώση στην χρήση Η/Υ, η άριστη γνώση 
της Αγγλικής Γλώσσας, επιπέδου ΡΐΌίίοίθηογ και η εντο- 
πιότητα. 

Τέλος, λόγω των αυξημένων αρμοδιοτήτων της γραμμα¬ 
τείας και των πολλαπλών δραστηριοτήτων του Π.Κ., θα δο¬ 
θεί προτεραιότητα στους υποψηφίους που διαθέτουν προ¬ 
ϋπηρεσία, με οποιαδήποτε σχέση εργασίας, στην συγκε¬ 
κριμένη θέση (ή αν δεν υπάρχουν υποψήφιοι με την 
ανάλογη προϋπηρεσία, τότε θα λαμβάνεται υπ’ όψιν άλλη 
προϋπηρεσία σε αντίστοιχη θέση) με την βασική προϋπό¬ 
θεση ότι η προϋπηρεσία από μόνη της δεν αποτελεί προ¬ 
σόν παρά μονάχα αν οι υποψήφιοι διαθέτουν και άλατα πα¬ 
ραπάνω αναφερόμενα προσόντα. 

ΑΡΘΡΟ 8ο 

ΑΡΜΟΔΙΟΤΗΤΕΣ ΓΡΑΦΕΙΟΥ ΓΡΑΜΜΑΤΕΙΑΣ 

Η γραμματεία έχει την ευθύνη και μεριμνά για τον απο¬ 
δοτικότερο τρόπο εκτέλεσης των κάθε φύσης αποφάσεων 
του Δ.Σ., παρακολουθώντας και συντονίζοντας τις εργα¬ 
σίες του συνόλου των γραφείων του Πνευματικού Κέ¬ 
ντρου. 

Συντονίζει και κατευθύνει την εργασία τους και συνεργά¬ 
ζεται με τους υπεύθυνους των γραφείων και τους εξωτερι¬ 
κούς συνεργάτες του Π. Κ. για την προώθηση των θεμάτων 
τους. 

Ενημερώνει το Δ.Σ. για την πορεία των εγκεκριμένων 
προγραμμάτων δράσης του Π.Κ. και γενικά την εκτέλεση 
των αποφάσεων του. 

Προωθεί τις Πολιτιστικές δραστηριότητες του Π.Κ., τις 
προβάλει καιτις διαφημίζει, σύμφωνα μετις υποδείξειςτου 
Δ.Σ. του Π.Κ. 

Εισηγείται στο Δ.Σ. την τροποποίηση των Προγραμμά¬ 
των Δράσης του Π.Κ., όταν το θεωρεί απαραίτητο, ανάλο¬ 
γα με την εξέλιξη του και με βάση τις μεταβολές των αντι¬ 
κειμενικών συνθηκών. 

ΑΡΜΟΔΙΟΤΗΤΕΣ ΚΑΙ ΑΝΤΙΚΕΙΜΕΝΟ ΕΡΓΑΣΙΑΣ ΤΟΥ ΤΕ¬ 
ΧΝΙΚΟΥ ΚΑΙ ΒΟΗΘΗΤΙΚΟΥ ΠΡΟΣΩΠΙΚΟΥ 

Το Τεχνικό προσωπικό ειδικότητας : ηλεκτρονικός, 

Έχει την ευθύνη για την σωστή λειτουργία του ηλεκτρο- 
λογικού εξοπλισμού, των μηχανημάτωντου Δημοτικού Ρα¬ 
διοφωνικού Σταθμού, των ηχητικών και φωτιστικών συ¬ 
σκευών του Πνευματικού Κέντρου, τα οποία θα συντηρεί 
και θα χειρίζεται σύμφωνα με τις ανάγκες και δραστηριό¬ 
τητες του Π.Κ. 

Ενημερώνει άμεσα και έγκαιρα το Δ.Σ. για τυχόν βλάβες 
του εξοπλισμού ή έλλειψη προμηθειών και υλικών, των συ¬ 
σκευών που συντηρεί και χειρίζεται, προκειμένου να δια¬ 
σφαλίζεται η ομαλή λειτουργία του Δημοτικού Ραδιοφωνι¬ 
κού Σταθμού, η πραγματοποίηση των Πολιτιστικών εκδη¬ 
λώσεων καιη αξιοπιστία του Π.Κ. 

Βρίσκεται στο χώρο λειτουργίας του Δημοτικού Ραδιο¬ 
φωνικού Σταθμού κατά τις ώρες πραγματοποίησης των ζω¬ 
ντανών εκπομπών και φροντίζει για την καλύτερη δυνατή 
μετάδοσή τους, καθώς και για την ηχογράφηση ραδιοφω¬ 
νικών διαφημιστικών μηνυμάτων τα οποία θα μεταδίδονται 
από το Δημοτικό Ραδιοφωνικό Σταθμό. 

Φροντίζει για την τεχνική κάλυψη των πολιτιστικών εκδη¬ 
λώσεων και δραστηριοτήτων, κάνοντας χρήση και επίβλε¬ 
ψη των μηχανημάτων και του εξοπλισμού που θα χρησιμο¬ 
ποιείται κάθε φορά. 

Φροντίζει και συντονίζειτην μεταφορά από καιπροςτους 
διάφορους χώρους πραγματοποίησης εκδηλώσεων, όλου 
του εξοπλισμού, που χρησιμοποιείται κάθε φορά, και βε¬ 
βαιώνει την επιστροφή όλου του εξοπλισμού στους χώ¬ 
ρους φύλαξης τους. 

Συνεργάζεται με τους τεχνικούς των μουσικών συγκρο¬ 
τημάτων, θεατρικών παραστάσεων και καλλιτεχνών, που 
συμμετέχουν σε δραστηριότητες του Π.Κ. και μεταφέρουν 
δικό τους ηχητικό, φωτιστικό και ηλεκτρονικό εξοπλισμό, 
για την καλύτερη δυνατή κάλυψη των πολιτιστικών εκδη¬ 
λώσεων. 

Το Βοηθητικό Προσωπικό, Εργάτης Γενικών Καθηκό¬ 
ντων : 

Εξυπηρετεί τις ανάγκες του γραφείου της γραμματείας, 
με την μεταφορά υπηρεσιακών εγγράφων και της αλληλο¬ 
γραφίας από και προς τις διάφορες δημόσιες υπηρεσίες. 

Παραδίδει στα μέλη του Δ.Σ. έγγραφα και προσκλήσεις 
συνεδριάσεων, με εντολή του γραφείου της γραμματείας ή 
επιστολές από τα μέλη του Δ.Σ. προς το γραφείο της γραμ¬ 
ματείας. 

Παράγει φωτοαντίγραφα εγγράφων που χρειάζεται η 
γραμματεία, παραδίδει προσκλήσεις που αποστέλλει το 
Π.Κ. προς τους εγγεγραμμένους στο αρχείο πρωτοκόλλου 
προσκλήσεων και αναρτά ανακοινώσεις στους διάφορους 
χώρους ανακοινώσεων και όπου αλλού μπορούν να αναρ- 
τηθούν προκειμένου να ενημερώνονται οι δημότες της 
Καρπάθου για τις πολιτιστικές δραστηριότητες του Π.Κ., 
για τυχόν προκηρύξεις κ.α. 

Βρίσκεται στο χώρο πραγματοποίησης των εκδηλώσεων 
και βοηθά το τεχνικό προσωπικό του Π.Κ. σε μεταφορές 
εξοπλισμού, υλικών κτλ, όταν αυτό κρίνεται απαραίτητο. 

Σε περιπτώσεις μετακόμισης των γραφείων ή των υπηρε- 
σιώντου Π.Κ. σε όλους χώρους του κτιρίου ή και μετακόμι¬ 
σης του Π.Κ. σε άλλο κτίριο, επιβλέπει και βοηθά στη μετα¬ 
φορά και τοποθέτηση του εξοπλισμού και αντικειμένων 
στον κατάλληλο χώρο, σύμφωνα με τις υποδείξεις του Δ.Σ. 
του Πνευματικού Κέντρου. 

ΑΡΘΡΟ 9ο 

ΑΣΚΗΣΗ ΑΡΜΟΔΙΟΤΗΤΩΝ 

Οι αρμοδιότητες που καθορίζονται από τον Ο.Ε.Υ. θα 
ασκούνται από τα ανάλογα γραφεία. 

ΑΡΘΡΟ 10ο 

ΓΡΑΦΕΙΟ ΓΡΑΜΜΑΤΕΙΑΣ 

1. Διεξάγει κάθε υπηρεσία που ανατίθεται από το Δ.Σ. και 
που δεν υπάγεται στην άμεση αρμοδιότητα άλλου γραφεί¬ 
ου. Τηρεί το βιβλίο συνεδριάσεων. Φροντίζει και μεριμνά 
για την σωστή υλοποίηση των αποφάσεων του Δ.Σ. 

2. Καταρτίζει την ημερήσια διάταξη των συνεδριάσεων 
του Δ.Σ. κατά την ισχύουσα νομοθεσία, κοινοποιεί αυτήν 
στα μέλη του Δ.Σ. και επιμελείται για την προετοιμασία των 
σχετικών αποφάσεων. 

3. Τηρεί τα πρακτικά των συνεδριάσεων, το αρχείο των 
αποφάσεων και μεριμνά για την επικύρωση των πρακτικών 
και την έγκαιρη προώθηση των σχετικών αποφάσεων για 
έγκριση, για παρακολούθηση των αποφάσεων κλπ, στην 
αρμόδια Δημόσια Αρχή και σε συνέχεια στις αρμόδιες για 
την εκτέλεση υπηρεσίες. 


4. Έχει την ευθύνη για την ενημέρωση και πληροφόρηση 
των δημοτών, δημοτικών συμβούλων, τύπου, τηλεόρασης 
κλπ, την δημιουργία επαφών και της συνεργασίας με 
υπουργεία, με όλους του δημόσιους ή ιδιωτικούς φορείς, 
τη τήρηση βιβλίου καταχώρησης των Αρχών, Υπηρεσιών, 
Συλλόγων, Σωματείων, Πολιτιστικών Φορέων κλπ. 

5. Παραλαμβάνει τα φύλλα του ημερήσιου και περιοδι¬ 
κού τύπου και γενικά κάθε έντυπο που απευθύνεται ή ανα- 
φέρεται στο Πνευματικό Κέντρο. Φροντίζει για την έγκαιρη 
έκδοση και διανομή ενημερωτικών προγραμμάτων, φυλλα¬ 
δίων και γενικά κάθε εντύπου υλικού και ενημερώνει έγκαι¬ 
ρα τον τύπο και τα ΜΜΕ γενικά, για τις Πολιτιστικές δρα¬ 
στηριότητες του ΠΚ συνεργαζόμενο με το γραφείο Δημο¬ 
σίων Σχέσεων. 

6. Παρακολουθεί όλα τα θέματα που δημοσιεύονται και 
αφορούν το ΠΚ. Δίνει κάθε πληροφορία που επιτρέπεται 
στους πολίτες για την δραστηριότητα του ΠΚ. Συνεργάζε¬ 
ται με τους Πολιτιστικούς φορείς του νησιού, τους ενημε¬ 
ρώνει για τις Πολιτιστικές Δραστηριότητες και τους παρέ¬ 
χει κάθε δυνατή βοήθεια. Συνεργάζεται με τις επιτροπές 
συνεργασίας των Δημοτικών Διαμερισμάτων και μεταφέ¬ 
ρει τα αιτήματα προς και από το Δ.Σ. 

7. Τηρεί τα μητρώα και τους ατομικούς φακέλους του 
προσωπικού και φροντίζει για τη συνεχή παρακολούθηση 
και ενημέρωση τους. 

8. Εισηγείται στα αρμόδια όργανα θέματα που αφορούν 
το προσωπικό και διεκπεραιώνειτην αλληλογραφία. 

9. Επιμελείται της παραλαβής πρωτοκόλλησης, ευρετη¬ 
ρίου και συσχέτισης όλων των εισερχομένων και της τήρη¬ 
σης του πρωτοτύπου στο αρχείο. 

10. Παρακολουθεί και φροντίζει για την τήρηση του γενι¬ 
κού αρχείου του Π Κ και εισηγείται την καταστροφή του θε¬ 
ωρούμενου ως άχρηστου. 

11. Διεκπεραιώνει αυθημερόν την εισερχόμενη και εξερ- 
χόμενη αλληλογραφία και επικυρώνει αυθημερόν αντίγρα¬ 
φα αυτής. 

12. Μελετά σχεδιάζει και επεξεργάζεται διακηρύξεις δη¬ 
μοπρασιών, συμβόλαια και κάθε σχετικό που του ανατίθε¬ 
ται από την διοίκηση, έχει την ευθύνη για ότι σχετικό για τις 
δημοσιεύσεις, διαγωνισμούς, προμήθειες κλπ. 

ΑΡΘΡΟ 11ο 

ΧΡΗΣΙΜΟΠΟΙΗΣΗ ΕΠΟΧΙΑΚΟΥ ΠΡΟΣΩΠΙΚΟΥ 

Με απόφαση του Δ.Σ. και με σκοπό τον σχεδίασμά, προ¬ 
γραμματισμό και οργάνωση που αφορούν τις δραστηριό- 
τητεςτου Πνευματικού Κέντρου για την λειτουργία του Ρα¬ 
διοφωνικού Σταθμού και των Τμημάτων Εκμάθησης (παρα¬ 
δοσιακών χορών-τραγουδιού, εικαστικών, χορωδίας, 
θεάτρου κλπ), είναι δυνατόν να προσλαμβάνεται εποχιακό 
προσωπικό με σύμβαση εργασίας ορισμένου χρόνου μέγι- 
στης διάρκειας οχτώ (8) μηνών και σύμβαση έργου μέγι- 
στης διάρκειας δώδεκα (12) μηνών. 

Οι θέσεις με σχέση εργασίας Ι.Δ. Ορισμένου χρόνου, θα 
είναι μέχρι τέσσερις (4) διαφόρων ειδικοτήτων, βάση των 
αντικειμενικών αναγκών, των δραστηριοτήτων και της εξέ¬ 
λιξης του Πνευματικού Κέντρου, όπως αυτές θα προκύ¬ 
πτουν κάθε φορά. 

ΑΡΘΡΟ 12ο 

ΧΡΗΣΙΜΟΠΟΙΗΣΗ ΕΚΤΑΚΤΟΥ ΠΡΟΣΩΠΙΚΟΥ 

Με απόφαση του Δ.Σ. του Π.Κ. και με σκοπό την κάλυψη 
εκτάκτων αναγκών για οποιαδήποτε από τις δραστηριότη¬ 
τες του Πνευματικού Κέντρου, είναι δυνατή η πρόσληψη 

ενός (1) ατόμου ως έκτακτο προσωπικό με σύμβαση εργα¬ 
σίας δύο (2) μηνών. 

ΑΡΘΡΟ 13ο 

ΛΟΙΠΕΣ ΑΡΜΟΔΙΟΤΗΤΕΣ 

Αρμοδιότητες και δραστηριότητες που δεν προβλέπο- 
νται από τον παρόντα κανονισμό καθορίζονται με απόφαση 
του Δ.Σ. του Πνευματικού Κέντρου. 

ΑΡΘΡΟ 14ο 
ΤΕΛΙΚΕΣ ΔΙΑΤΑΞΕΙΣ 

Η κατανομή του προσωπικού στη Διεύθυνση και τα τμή¬ 
ματα ορίζονται πάντοτε με απόφαση του Προέδρου του 
Δ.Σ. του Πνευματικού Κέντρου. 

ΑΡΘΡΟ 15ο 

ΤΡΟΠΟΠΟΙΗΣΕΙΣ ΤΟΥ Ο.Ε.Υ. 

Επειδή το Πνευματικό Κέντρο αφενός στερείται εμπει¬ 
ρίας και γνώσης για ανάλογες δραστηριότητες, και αφ’ 
ετέρου η δυναμική του εξέλιξη θα το οδηγήσουν στη δημι¬ 
ουργία νέων πολιτιστικών δραστηριοτήτων, είναι φανερό 
ότι ο Ο.Ε.Υ. θα έχει στη πορεία ανάπτυξης του διαδοχικές 
τροποποιήσεις με τις οποίες θα επιδιώκεται κάθε φορά η 
συμπλήρωση, βελτίωση και προσαρμογή του στις ανάγκες 
της συγκεκριμένης χρονικής περιόδου. Κάθε τροποποίηση 
του Ο.Ε.Υ. θα ακολουθεί την διαδικασία της αρχικής του 
σύνταξης. 

ΑΡΘΡΟ 16ο 
ΙΣΧΥΣ ΤΟΥ Ο.Ε.Υ. 

Η ισχύς του παρόντος Οργανισμού Εσωτερικής Υπηρε¬ 
σίας αρχίζει από την ημερομηνία δημοσίευσής του στην 
Εφημερίδα της Κυβερνήσεως. 

ΑΚΡΟΤΕΛΕΥΤΙΟ ΑΡΘΡΟ 

Η παρούσα προκαλεί δαπάνη σε βάρος του προϋπολογι¬ 
σμού του Δημοτικού Πνευματικού Κέντρου Καρπάθου, το 
ύψος της οποίας θα ανέλθει στο ποσό των 10.000,00 ευρώ, το 
ίδιο θα ισχύει και για τα επόμενα τέσσερα (4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 30 Αυγούστου 2004 
Με εντολή Γενικού Γραμματέα Περιφέρειας 
Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 
-♦- 

Αριθ. οικ. 9546 (2) 

Τροποποίηση Οργανισμού Εσωτερικής Υπηρεσίας (ΟΕΥ) 
του Δημοτικού Οργανισμού Νεολαίας και Αθλησης Δή¬ 
μου Ροδίων, Ν. Δωδεκαννήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 (ΔΚΚ). 

2. Τις διατάξεις των άρθρων 7, 8, 9, 11, 12 και 18 του Ν. 
2503/1997. 

3. Τις διατάξεις του άρθρου 12 του Ν. 1188/81, όπως αντι- 
καταστήθηκε με το άρθρο 26 του Ν. 1832/89 καιτηνπαρ. 5 
του άρθρου 8 του Ν.2307/95. 

4. Τις διατάξεις του Ν. 2081/92 και του άρθρου 1 του Ν. 
2647/1998. 

5. Τις διατάξεις του Ν.1586/86 και του Ν.2190/94 και του 
Π.Δ.50/2001. 


6. Τον ισχύοντα Οργανισμό Εσωτερικής Υπηρεσίας, ο 
οποίος δημοσιεύθηκε στο ΦΕΚ 730/τ. Β728.9.94. 

7. Το αριθμ. 22/28.7.2004 πρακτικό του Υπηρεσιακού 
Συμβουλίου Υπαλλήλων ΟΤΑ Ν. Δωδ/σου. 

8. Την αριθμ. 208/2004 απόφαση του Δημοτικού Συμβου¬ 
λίου Δήμου Ροδίων. 

9. Την αριθμ. 16/2004 απόφαση του Διοικητικού Συμβου¬ 
λίου του Δημοτικού Οργανισμού Νεολαίας και Άθλησης 
Δήμου Ροδίων. 

10. Την αριθμ. 4699/Β/29-8-97 (ΦΕΚ 891/τ.Β/9-10-97) 
απόφαση του Γ ενικού Γ ραμματέα Περιφέρειας Νοτίου Αι¬ 
γαίου "Περί μεταβίβασης δικαιώματος υπογραφής στους 
Π ροϊστάμενους Δ/νσεων και Τ μημάτων της Γ ενικής Δ/νσης 
της Περιφέρειας στο Νομό Δωδ/σου, αποφασίζουμε: 

Τροποποιούμε τον Οργανισμό Εσωτερικής Υπηρεσίας 
του Δημοτικού Οργανισμού Νεολαίας και Άθλησης Δήμου 
Ροδίων ως εξής: 

Άρθρο Ιο 

Ενότητα 1.01 Οργανωτικό σχήμα 

Η υπηρεσία του Δ.Ο.Ν.Α. χαρακτηρίζεται ως τμήμα που 
θα έχει προϊστάμενο υπάλληλο του κλάδου ΠΕΙ Διοικητι¬ 
κού και σε έλλειψη υπάλληλο του κλάδου ΤΕ17 και σε έλ¬ 
λειψη των δύο πρώτων υπάλληλο του κλάδου ΔΕΙ Διοικη¬ 
τικού. 

Το Τμήμα θα περιλαμβάνει δύο (2) Αυτοτελή Γ ραφεία. 

Αρθρο 2ο 

ΔΙΑΡΘΡΩΣΗ ΥΠΗΡΕΣΙΩΝ 
ΤΜΗΜΑ 

ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ - ΟΙΚΟΝΟΜΙΚΩΝ 

1) Γραφείο Προσωπικού 

2) Γ ραφείο Γ ραμματειακής Υποστήριξης - Οικονομικών 

Στο οποίο θα προΐσταται υπάλληλος κλάδου ΠΕΙ ή ΤΕ17 

ή ΔΕΙ. 

ΑΥΤΟΤΕΛΕΣ ΓΡΑΦΕΙΟ ΑΘΛΗΣΗΣ 

1) Γ ραφείο Αθλητισμού 

2) Γ ραφείο Εξοπλισμού και εγκαταστάσεων 

Στο οποίο θα προΐσταται υπάλληλος κλάδου ΠΕ11. 

Άρθρο 3ο 
Ενότητα 1.02 

Θέσεις - κλάδοι και ειδικότητες προσωπικού 

Οι θέσεις του προσωπικού του Δ.Ο.Ν.Α. διαρθρώνονται 
κατά κλάδους, βαθμούς και ειδικότητες, ως ακολούθως: 

ΚΑΤΗΓΟΡΙΑ Π.Ε. 

1) Μία (1) θέση του κλάδου ΠΕΙ - Διοικητικού. 

2) Δύο (2) θέσεις του κλάδου ΠΕ11 - Γυμναστών. 

ΚΑΤΗΓΟΡΙΑ Τ.Ε. 

1) Μία (1) θέση του κλάδου ΤΕ17 - Διοικητικών - Λογι¬ 
στών. 

ΚΑΤΗΓΟΡΙΑ Δ.Ε. 

1) Τρεις (3) θέσειςτου κλάδου ΔΕΙ - Διοικητικού. 

2) Μία (1) θέση του κλάδου ΔΕ38 - Χειριστών Ηλεκτρονι¬ 
κών Υπολογιστών. 

ΚΑΤΗΓΟΡΙΑ Δ.Ε. 

1) Μία (1) θέση του κλάδου ΔΕΙ - Προσωποπαγής την 
οποία καλύπτει ο υπάλληλος Δημήτρης Κανταρζόγλου του 
Αντωνίου. 

ΚΑΤΗΓΟΡΙΑ Υ.Ε. 

1) Μία (1) θέση του κλάδου ΥΕ1 - Κλητήρα Γενικών Κα¬ 
θηκόντων. 

ΚΑΤΗΓΟΡΙΑ ΕΠΟΧΙΑΚΟ ΠΡΟΣΩΠΙΚΟ 

1) Τρεις (3) θέσειςτου κλάδου ΠΕ11 - Γυμναστών. 

2) Μία (1) θέση του κλάδου ΠΕ - Ιατρών - Αθλητίατρων. 

3) Μία (1) θέση του κλάδου ΠΕ - Ψυχολόγων. 

Αρθρο 4ο 

Προσόντα Προσωπικού 

1. Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται σύμ¬ 
φωνα με το Προεδρικό Διάταγμα αριθ. 37α/1987 και 92/94 
"Καθορισμός προσόντων διορισμού" (προσοντολόγιο - 
κλαδολόγιο) Φ.Ε.Κ. 11/4-2-87 Τεύχος Α! όπως προβλέπο- 
νται από τις διατάξεις σε συνδυασμό με τις διατάξεις του Ν. 
1188/81 "Περί καταστάσεων προσωπικού Ο.Τ.Α. όπως 
ισχύει σήμερα". 

2. Τα των μονίμων υπαλλήλων καθήκοντα, μεταβολές 
κ.λ.π. διέπονται από τις διατάξεις των νόμων 1188/81 και 
1586/86 "Περί καταστάσεων προσωπικού Ο.Τ.Α.". 

3. Για την υπηρεσιακή κατάσταση του προσωπικού που 
υπηρετεί στο Νομικό Πρόσωπο με σύμβαση εργασίας Ιδιω¬ 
τικού Δικαίου Αορίστου Χρόνου (προσόντα, κατάταξη, με¬ 
τάταξη, παραμονή στην υπηρεσία κ.λ.π.) θα έχουν εφαρ¬ 
μογή οι σχετικές διατάξεις του Ν. 1188/81 όπως ισχύει σή¬ 
μερα. 

Άρθρο 5ο 

Αναπλήρωση Προϊσταμένου 

Τον προϊστάμενο απουσιάζοντα ή κωλυόμενο αναπλη¬ 
ρώνει ο αρχαιότερος υπάλληλος αντίστοιχων του Προϊ¬ 
σταμένου κλάδου. 

Άρθρο 6ο 

Άσκηση Αρμοδιοτήτων 

Οι αρμοδιότητες που καθορίζονται από τον Οργανισμό 
Εσωτερικής Υπηρεσίας θα ασκούνται από τα ανάλογα γρα¬ 
φεία. 

Άρθρο 7ο 

Αρμοδιότητες Προϊσταμένου - Τμήματος 

Ο Προϊστάμενος έχει την ευθύνη και τη μέριμνα για τον 
αποδοτικότερο τρόπο εκτέλεσης των κάθε φύσης αποφά¬ 
σεων του Διοικητικού Συμβουλίου, παρακολουθώντας και 
συντονίζοντας τις εργασίες του συνόλου των γραφείων 
του Οργανισμού. 

Συντονίζει και κατευθύνει τις εργασίες και συνεργάζεται 
με τους υπεύθυνους των Γ ραφείων και τους εξωτερικούς 
συνεργάτες του Οργανισμού για την προώθηση των θεμά¬ 
των τους. 

Ενημερώνει το Διοικητικό Συμβούλιο για την πορεία των 
εγκεκριμένων προγραμμάτων δράσης του Οργανισμού και 
γενικά την εκτέλεση των αποφάσεων του. 

Εισηγείται στο Διοικητικό Συμβούλιο την τροποποίηση 
των Προγραμμάτων Δράση του Οργανισμού, όταν θεωρεί 
απαραίτητα, ανάλογα με την εξέλιξη του ή και με βάση τις 
μεταβολές των αντικειμενικών συνθηκών. 

Άρθρο 8ο 

ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ - ΟΙΚΟΝΟΜΙΚΩΝ 

Α! Γ ραφείο Προσωπικού 

Φροντίζει για την διεξαγωγή όλων εκείνων των διαδικα¬ 
σιών που είναι απαραίτητες για την πρόσληψη προσωπι¬ 
κού, προαγωγές, απολύσεις, παρατηρήσεις, αποχωρή¬ 
σεις, τοποθετήσεις, μετακινήσεις, αποσπάσεις μετατά¬ 
ξεις, χορήγηση αδειών, πειθαρχικές υποθέσεις κ.λ.π. 

Τηρεί τα μητρώα και τους ατομικούς φακέλους του προ¬ 
σωπικού και φροντίζει για την συνεχή παρακολούθησή 
τους και ενημέρωση. 


Εισηγείται στα αρμόδια όργανα θέματα που αφορούν το 
προσωπικό και ενεργεί την σχετική αλληλογραφία. 

Τηρεί μητρώα μελών τμημάτων και βιβλίο εμφανίσεως 
αυτών και διεκπεραιώνει κάθε γραφική εργασία του γρα¬ 
φείου. 

Β! Γ ραφείο Γ ραμματειακής Υποστήριξης - Οικονομικών 

Διεξάγει κάθε υπηρεσία που ανατίθεται από το Διοικητι¬ 
κό Συμβούλιο και που δεν υπάγεται στην άμεση αρμοδιό¬ 
τητα άλλου γραφείου. Τηρείτο βιβλίο συνεδριάσεων. 

Καταρτίζει την ημερήσια διάταξη των συνεδριάσεων του 
Διοικητικού Συμβουλίου κατά την ισχύουσα Νομοθεσία, κοι¬ 
νοποιεί αυτή στα μέλη του Διοικητικού Συμβουλίου και επι¬ 
μελείται για την προετοιμασία των σχετικών αποφάσεων. 

Τηρεί τα πρακτικά των συνεδριάσεων, το αρχείο αποφά¬ 
σεων και μεριμνά για την επικύρωση των πρακτικών και την 
έγκαιρη προώθηση των σχετικών αποφάσεων για έγκριση, 
για παρακολούθηση των αποφάσεων κ.λ.π. στην αρμόδια 
Δημόσια Αρχή και σε συνέχεια στις αρμόδιες για εκτέλεση 
υπηρεσίες. 

Έχει την ευθύνη για την ενημέρωση και πληροφόρηση 
των δημοτών, δημοτικών φορέων, τύπου, τηλεόραση κ.λ.π. 
την δημιουργία επαφών και της συνεργασίας με Υπουρ¬ 
γεία, με όλους τους δημόσιους ή ιδιωτικούς φορείς, τηντή- 
ρηση βιβλίου καταχώρησης των Αρχών Υπηρεσιών, Συλλό¬ 
γων, Σωματείων κ.λ.π. 

Παραλαμβάνει τα φύλλα του ημερήσιου και περιοδικού 
τύπου και γενικά κάθε έντυπο και βιβλίο που απευθύνεται 
στον Οργανισμό. 

Παρακολουθεί όλα τα θέματα που δημοσιεύονται και 
αφορούν τον Οργανισμό. Δίνει κάθε πληροφορία που επι¬ 
τρέπεται στους πολίτες και αφορά την δραστηριότητα του 
Οργανισμού. 

Μεριμνά για την λήψη και εκτύπωση φωτογραφικού υλι¬ 
κού που αφορά αθλητικές εκδηλώσεις του Οργανισμού. 

Επιμελείται της παραλαβής, πρωτοκόλλησης, ευρύτε¬ 
ρου και συσχέτισης όλων των εισερχομένων εγγράφων και 
της τήρησης του πρωτότυπους στο αρχείο. 

Παρακολουθεί και φροντίζει για την τήρηση του γενικού 
αρχείου του Οργανισμού και εισηγείται την καταστροφή 
του θεωρούμενου σαν άχρηστου. 

Διεκπεραιώνει αυθημερόν την εισερχόμενη και εξερχό- 
μενη αλληλογραφία και επικυρώνει αντίγραφα αυτής. 

Μελετά, σχεδιάζει και επεξεργάζεται διακηρύξεις δημο¬ 
πρασιών, συμβόλαια και κάθε σχετικό που του ανατίθεται 
από την Διοίκηση έχει την ευθύνη για ότι σχετικό με τις αγο¬ 
ρές, δημοσιεύσεις, διαγωνισμού, προμήθειες κ.λ.π. 

Φροντίζει και μεριμνά για την έγκαιρη και σωστή υλοποί¬ 
ηση των αποφάσεων του Διοικητικού Συμβουλίου. 

Φροντίζει για τη διοργάνωση επιμορφωτικών σεμιναρίων 
με εξειδικευμένους εκπαιδευτές της Νεολαίας και τα σύγ¬ 
χρονα προβλήματά της (ναρκωτικά, ανεργία, αίάε, αλκοο¬ 
λισμός κ.α.) 

Συνεργάζεται με τους αντίστοιχους δημόσιους και δημο¬ 
τικούς φορείς σε θέματα Νεολαίας. 

Τηρεί βιβλίο χρέωσης κινητής και ακίνητης περιουσίας, 
καθώς επίσης και βιβλίο εισόδου - εξόδου τεχνολογικού και 
λοιπού εξοπλισμού καθώς και του αναλώσιμου υλικού 
άθλησης. 

Καταρτίζει σε συνεργασία με το Διοικητικό Συμβούλιο, 
τον προϋπολογισμό εσόδων - εξόδων και τις σχετικές εκ¬ 
θέσεις, μέσα στις προθεσμίες που ορίζει ο Δημοτικός και 
Κοινοτικός Κώδικας. 

Παρακολουθείτηνπορείατης εκτέλεσης του προϋπολο¬ 
γισμού εσόδων - εξόδων και εισηγείται την αναμόρφωσή 
του. 

Συγκεντρώνει, ελέγχει και καταχωρεί στα σχετικά λογι¬ 
στικά βιβλία τα αποτελέσματα της εκτέλεσης του προϋπο¬ 
λογισμού εσόδων - εξόδων. 

Καταρτίζει, σε συνεργασία με το Δημοτικό Ταμείο, τον 
απολογισμό εσόδων - εξόδων και τον ισολογισμό του κα¬ 
θώς και τις σχετικές εκθέσεις. 

Επιμελείται της εκκαθάρισης και εντολής πληρωμών κά¬ 
θε δαπάνης. 

Ελέγχει τα δικαιολογητικά κάθε δαπάνης προς διαπίστω¬ 
ση του νόμιμου και κανονικού ή όχι αυτής. 

Φροντίζει για τη ν έκδοση χρη ματικών ενταλμάτων και τη ν 
μισθοδοσία του προσωπικού. 

Τηρεί μισθολογικά μητρώα όλου του προσωπικού, συ¬ 
ντάσσει τις βεβαιώσεις αποδοχών των εργαζομένων και 
φροντίζει για την ασφάλιση αυτού. 

Φροντίζει για την τήρηση της ισχύουσας κάθε φορά νο¬ 
μοθεσίας, σχετικά με την υπηρεσιακή και συνταξιοδοτική 
κατάσταση των υπάλληλων. 

Άρθρο 9ο 

ΑΥΤΟΤΕΛΕΣ ΓΡΑΦΕΙΟ ΑΘΛΗΣΗΣ 

Α! Γραφείο Αθλητισμού 

Συνεργάζεται με τους μαζικούς αθλητικούς φορείς της 
πόλης, τους ενημερώνει για την αθλητική δραστηριότητα 
και τους παρέχει κάθε δυνατή βοήθεια. 

Συνεργάζεται με το γραφείο αθλητικών κέντρων και 
αθλητικών δραστηριοτήτων. 

Φροντίζει για την οργάνωση, συντήρηση και διατήρηση 
ιστορικών, αθλητικών αρχείων της πόλης. 

Μεριμνά για την προβολή και διαφήμιση όλων των αθλη¬ 
τικών εκδηλώσεων καθώς και την έκδοση, διακίνηση και 
διάθεση υλικού στους δημότες και ειδικά στα σχολεία που 
έχει σχέση με αυτές (Προγράμματα, Δελτία, Αφίσεςκ.λ.π.). 

Μεριμνά για την οργάνωση συσκέψεων και συζητήσεων 
με τους αθλητικούς φορείς της πόλης για θέματα αθλητι¬ 
κών δραστηριοτήτων, οργάνωση και λειτουργία των αθλη- 
τικώντμημάτων και για την παροχή κάθε δυνατής βοήθειας. 

Έχει την ευθύνη για την διοργάνωση κάθε είδους αθλη¬ 
τικών εκδηλώσεων αγώνων, επιδείξεως αγώνων στίβου και 
λοιπών αθλημάτων σε επίπεδο σωματείων, Δημοτικών Σχο¬ 
λείων, Γυμνασίων, Λυκείων, Πανεπιστημίου Αιγαίου, ΑΣΤΕ 
Ρόδου κ.α. 

Φροντίζει για την έγκαιρη έκδοση και διανομή ενημερω¬ 
τικών προγραμμάτων, μαζικών προγραμμάτων άθλησης, 
φυλλαδίων και γενικά κάθε εντύπου υλικού και ενημερώνει 
έγκαιρα τον τύπο και γενικά το Μ.Μ.Ε. για τις αθλητικές 
δραστηριότητες του Οργανισμού, συνεργαζόμενο με το 
γραφείο Δημοσίων Σχέσεωντου Δήμου Ροδίων. 

Φροντίζει για τις ανάγκες των αθλητικών τμημάτων, την 
ενημέρωση τους για τις αποφάσεις του Διοικητικού Συμ¬ 
βουλίου, όπως επίσης και για τις εμφανίσεις αυτών στις 
διοργανώσεις αγώνων (μεταφορά, διανομή, εξοπλισμός 
κ.λ.π.). 

Καταρτίζει σε συνεργασία με τα αρμόδια γραφεία το 
πρόγραμμα των δραστηριοτήτων και έχει την ευθύνη της 
υλοποίησής του. 

Καταρτίζει σε συνεργασία με το Διοικητικό Συμβούλιο 
τον ετήσιο προγραμματισμό Νεολαίαςτου Οργανισμού και 
μεριμνά για την εκτέλεσή του. 

Β! Γ ραφείο Εξοπλισμού & Εγκαταστάσεων 

Φροντίζει σε συνεργασία με τα αρμόδια γραφεία για την 
συντήρηση, καθαριότητα και εποπτείατων χώρων που έχει 


στην ευθύνη του ο Οργανισμός και είναι υπεύθυνος για την 
ομαλή λειτουργία τους. 

Φροντίζει για την καλή λειτουργία των Ηλεκτρολογικών, 
Υδραυλικών και λοιπών εγκαταστάσεων των χώρων που 
έχει στην ευθύνη του το Ν.Π.Δ.Δ. "Δημοτικό Οργανισμός 
Νεολαίας και Άθλησης Ρόδου" ενημερώνει έγκαιρα τους 
αρμόδιους και συντάσσει τις απαραίτητες εκθέσεις που 
αφορούντην συντήρηση, βελτίωση καιλειτουργίατους, σε 
συνεργασία με την διεύθυνση Τεχνικών Υπηρεσιών Δήμου 
Ροδίων. 

Φροντίζει για την ηλεκτρολογικό, μηχανολογικό εξοπλι¬ 
σμό και εξοπλισμό άθλησης, σε συνεργασία με τα αντί¬ 
στοιχα συνεργεία της Διεύθυνσης Τεχνικών Υπηρεσιών. 

Φροντίζει για την μεταφορά, εγκατάσταση και λειτουρ¬ 
γία του απαραίτητου οπτικοακουστικού εξοπλισμού, αθλη¬ 
τικού εξοπλισμού στις εγκαταστάσεις και στους χώρους 
που διοργανώνονται οι αθλητικές δραστηριότητες και γε¬ 
νικά εκδηλώσεις που έχουν σχέση με την ανάπτυξη του 
αθλητισμού. 

Φροντίζει για την αξιοποίηση και περιφρούρηση της ακί¬ 
νητης περιουσίας. 

Μελετά και προτείνει κάθε μέτρο που αφορά την συντή¬ 
ρηση, βελτίωση και επέκταση των εγκαταστάσεων. 

Έχει την ευθύνη για την καθαριότητα των εγκαταστάσε¬ 
ων και γενικά των κοινόχρηστων χώρων. Επίσης φροντίζει 
και επιμελείται για την καλή εμφάνιση και των ευπρεπισμό 
των χώρων στους οποίους γίνονται οι αθλητικές δραστη¬ 
ριότητες. 

Με απόφαση του Διοικητικού Συμβουλίου είναι δυνατό η 
φύλαξη και η ασφάλεια των αθλητικών χώρων και εγκατα¬ 
στάσεων να ανατίθεται σε ιδιωτικές εταιρείες ασφαλείας. 

Προβαίνει σε σύνταξη τεχνικών μελετών σχετικών με την 
βελτίωση της αθλητικής υποδομής του Δήμου Ροδίων. 

Άρθρο 10ο 
Ειδικές Συνεργασίες 

Εκτός των συγκεκριμένων θέσεων που αναλυτικά προ- 
βλέπονται στο άρθρο 5 του Κανονισμού, θα υπάρχει και μία 
σειρά ειδικών συνεργατών του Οργανισμού οι οποίοι λόγω 
της ιδιαιτερότητας της φύσης της παροχής των υπηρεσιών 
τους στον Οργανισμό δεν μπορούν να ενταχθούν σε ανά¬ 
λογες με τις παραπάνω περιγραφείσες θέσεις. Συνήθως η 
διάρκεια της συνεργασίας με τον Οργανισμό των ειδικών 
αυτών κατηγοριών θα είναι πολύ μικρή, σε ορισμένες περι¬ 
πτώσεις μάλιστα θα εξαντλείται σε μία και μόνο συνεργα¬ 
σία (επιμορφωτές σεμιναρίων που οργανώνονται από τα 
διάφορα τμήματα, ειδικοί εκπαιδευτές κ.λ.π.). 

Για την υπογραφή των συμβάσεων με τους ειδικούς αυ¬ 
τούς εξωτερικούς συνεργάτες θα αποφασίζει κατά περί¬ 
πτωση το Διοικητικό Συμβούλιο και μετά αιτιολογημένη αί¬ 
τηση του αρμόδιου κατά περίπτωση. 

Όλα τα γραφεία του τμήματος θα επικοινωνούν και συ¬ 
νεργάζονται άμεσα για οποιαδήποτε θέματα προκύψουν. 

Άρθρο 11ο 

Ενότητα 1.03 Λοιπές Αρμοδιότητες 

Αρμοδιότητες και δραστηριότητες που δεν αναφέρονται 
στον παρόντα κανονισμό καθορίζονται με απόφαση του Δι¬ 
οικητικού Συμβουλίου του Οργανισμού. 

Άρθρο 12ο 

Ισχύς του Οργανισμού Εσωτερικής Υπηρεσίας 

Η ισχύς του παρόντος Κανονισμού Εσωτερικής Υπηρε¬ 
σίας αρχίζει από την ημερομηνία δημοσίευσης του Φ.Ε.Κ. 

Ο Παρών προκαλεί δαπάνη σε βάρος του προϋπολογι- 

σμού του Δημοτικού Οργανισμού Νεολαίας και Άθλησης 
Δήμου Ροδίων, το ύψος της οποίας δεν μπορεί να προβλε- 
φθεί, το ίδιο ισχύει και για τα επόμενα τέσσερα (4) οικονο¬ 
μικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 31 Αυγούστου 2004 

Με εντολή Γενικού Γραμματέα Περιφέρειας 

Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 
-♦- 

Αριθ. οικ. 9518 (3) 

Έγκριση Οργανισμού Εσωτερικής Υπηρεσίας του Βρεφο¬ 
νηπιακού Σταθμού Δήμου Νισύρου Ν. Δωδεκαννήσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπωςαντι- 
καταστάθηκε με το άρθρο 26 του Ν. 1832/89 και την παρά¬ 
γραφο 5 του άρθρου 8 του Ν. 2307/95. 

2. Τις διατάξεις του άρθρου 8 παράγραφος 58 του Ν. 
2307/95. 

3. Τις διατάξειςτου Ν. 1586/86 και του Ν. 2190/94. 

4. Τις διατάξειςτου Π.Δ. 37.α/1987, του Π.Δ. 22/1990 και 
Π.Δ. 50/2001. 

5. Τις όμοιες του Ν. 2081/92 όπως τροποποιήθηκε με το 
άρθρο 1 του Ν. 2469/97. 

6. Την αριθμ. 64/2004 απόφαση Δημοτικού Συμβουλίου 
Νισύρου που αφορά την ψήφιση του " Βρεφονηπιακού 
Σταθμού Δήμου Νισύρου". 

7. Την αριθμ. 05/2004 απόφαση του Διοικητικού Συμβου¬ 
λίου του " Βρεφονηπιακού Σταθμού Δήμου Νισύρου ". 

8. Το αριθμ. 19/27.7.2004 (Θέμα 9ο) πρακτικό Υπηρεσια¬ 
κού Συμβουλίου ΟΤΑ Νομού Δωδεκανήσου. 

9. Την αριθμ. 4699/Β/29-8-97 (ΦΕΚ891/τ.Β/9-10-97) από¬ 
φαση του Γ ενικού Γ ραμματέα Περιφέρειας Νοτίου Αιγαίου 
"Περί μεταβίβασης δικαιώματος υπογραφής στους Προϊ¬ 
στάμενους Δ/νσεων και Τ μημάτων της Γ ενικής Δ/νσης της 
Περιφέρειας στο Νομό Δωδ/σου", αποφασίζουμε: 

Εγκρίνουμε την ψήφιση του Οργανισμού Εσωτερικής 
Υπηρεσίας του Βρεφονηπιακού Σταθμού Δήμου Νισύρου 
ως εξής: 

Άρθρο 1 ο 

Διάρθρωση θέσεων. 

Οι θέσεις του προσωπικού του Βρεφονηπιακού Σταθμού 
διαρθρώνονται κατά κλάδους βαθμούς και ειδικότητες ως 
ακολούθως: 

Τακτικό προσωπικό: 

1. Δύο θέσεις (2) του κλάδου ΔΕ8 Βοηθών Βρεφονηπιο¬ 
κόμου - Ειδικότητας (Προσχολικής Αγωγής Δραστηριοτή¬ 
των Δημιουργίας και'Εκφρασης). 

2. Μία θέση (1) του κλάδου Υ Ε 16 Προσωπικό Καθαριό¬ 
τητας 4ωρης Απασχόλησης. 

Αρθρο 2ο 

Γ ενικά καθήκοντα προσωπικού 

Το προσωπικό των Παιδικών Σταθμών είναι υποχρεωμένο 
να συμβάλλει με όλες τις δυνάμεις του στην εύρυθμη λει¬ 
τουργία τους, να καλλιεργεί και να αναπτύσσει περαιτέρω τις 
γνώσεις τους παρακολουθώντας τις επιστημονικές εξελί¬ 
ξεις, να υποστηρίζειτις οικογένειες των φιλοξενουμένωνπαι- 


διών και να αφιερώνει στα καθήκοντα που του αναθέτουν 
όλες τις δραστηριότητες εξυπηρετώντας αυτά ευσυνείδητα. 

Άρθρο 3ο 

Ειδικά καθήκοντα και αρμοδιότητες προσωπικού 

Ενδεικτικά για το προσωπικό ισχύουν τα εξής : 

1. Παιδαγωγικό Προσωπικό: 

α) Φροντίζει για τη σωστή ψυχοσωματική υγεία και ψυ¬ 
χοκινητική εξέλιξη των παιδιών με εξατομίκευση του ημε¬ 
ρήσιου προγράμματος ανάλογα με την ηλικία και τις ανά¬ 
γκες τους. Απασχολεί τα παιδιά σύμφωνα με το ημερήσιο 
πρόγραμμα απασχόλησης. 

β) Εισηγείται τις ανάγκες εφοδιασμού των αιθουσών για 
την εφαρμογή του προγράμματος με είδη (παιχνίδια, είδη 
καθαριότητας κλπ.) 

γ) Βοηθά τα φιλοξενούμενα παιδιά για την ικανοποίηση 
των ατομικών τους αναγκών. Παρακολουθεί την διατροφή 
και καθαριότητά τους, ενθαρρύνοντας την αυτοεξυπηρέ¬ 
τησή τους. 

δ) Ενημερώνει τους αρμοδίους και τον Παιδίατρο για κά¬ 
θε ύποπτο σχετικά με την υγεία τους περιστατικό. 

ε) Τηρεί βιβλίο παρουσίας των παιδιών και ενημερώνει 
αρμοδίως για τις καθυστερήσεις παιδιών στην προσέλευ¬ 
σή τους είτε στις απουσίες τους. 

στ) Λόγω της άμεσης επαφής του με τα παιδιά προσφέ¬ 
ρει σ’ αυτά με υπομονή και στοργή όλες τις δυνατότητες 
για να αναπτύξουν την προσωπικότητά τους επιδιώκοντας 
συνεχώς να δημιουργήσουν σ’ αυτά ικανότητα συγκέ¬ 
ντρωσης, αυτενέργειας, εμπιστοσύνη στον εαυτό τους και 
για οποιοδήποτε λόγο δεν επιτρέπεται η κακή μεταχείριση 
των παιδιών (εκφοβισμός, σωματική ποινή). 

2. Προσωπικό Καθαριότητας: 

Το προσωπικό Καθαριότητας - βοηθητικών εργασιών 
εκτελείτις εργασίες καθαριότητας που παραλαμβάνει από 
τον Διαχειριστή με υπηρεσιακό σημείωμα. 

Άρθρο 4ο 

Ειδικοί κανόνες για το προσωπικό 

1. Οι ώρες προσέλευσης και αποχώρησης του προσωπι¬ 
κού του νομικού προσώπου καθορίζονται με απόφαση του 
Διοικητικού Συμβουλίου και είναι ανάλογες με το ωράριο 
εργασίας και τις ώρες λειτουργίας του Σταθμού. 

2. Απαγορεύεται η απομάκρυνση του προσωπικού από 
το Σταθμό κατά τις εργάσιμες ώρες. 

Εφόσον συντρέχουν ιδιαίτερα σοβαροί προσωπικοί ή 
υπηρεσιακοί λόγοι, επιτρέπεται ολιγόωρη απομάκρυνση 
του υπαλλήλου, μετά από ειδική άδεια του Προϊσταμένου 
ή σε εξαιρετικές επείγουσες περιπτώσεις του υπεύθυνου 
του Σταθμού. 

Άρθρο 5ο 
Προσωπικό 

Η πλήρωση των κενών θέσεων του Ο. Ε. Υ. του νομικού 
προσώπου γίνεται με τις ισχύουσες κάθε φορά διατάξεις 
για το διορισμό και την πρόσληψη προσωπικού στους 
Ο.Τ.Α. Α' βαθμού. 

Τ α ειδικότερα τυπικά προσόντα διορισμού του προσωπι¬ 
κού του νομικού προσώπου είναι τα προβλεπόμενα από τα 
37α/87 και 22/90 Προεδρικά Διατάγματα (ΦΕΚ 11/Α/87, 
7/Α/90). 

Άρθρο 6ο 

Το προσωπικό του Βρεφονηπιακού Σταθμού σε περίπτω¬ 
ση διάλυσής του θα απορροφηθεί από τον Δήμο Νισύρου. 

Άρθρο 7ο 

Η δαπάνη για την κάλυψη των πάσης φύσεως αποδοχών 
του προσωπικού θα βαρύνει τον προϋπολογισμό εσόδων - 
εξόδων του Οργανισμού που για το έτος 2004 ανέρχεται 
στο ποσό των 36.035,45 € και έχει εγγράφει στον Κ.Α. 112 
του σκέλους των εξόδων του προϋπολογισμού. Για τα επό¬ 
μενα τέσσερα (4) οικονομικά έτη προκαλείται δαπάνη, η 
οποία δεν είναι δυνατόν να προσδιοριστεί. 

Άρθρο 8ο 

Ο παρών Οργανισμός Εσωτερικής Υπηρεσίας ισχύει από 
την δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 31 Αυγούστου 2004 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΕΙΡΗΝΗ ΜΑΝΤΙΚΟΥ 
-♦- 

Αριθ. Ζ/10994 (4) 

Μερική ανάκληση της αριθ. 48441/20.12.1965 απόφασης 
σχετικά με την μεταβίβαση στον Δήμο Αλεξανδρούπο¬ 
λης κοιν/στων εκτάσεων 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τον Ν.3200/55 "περί διοικ/κής αποκέντρωσης", σε συν¬ 
δυασμό με τα από 28-6-55 και 23.11.56 ΒΔ "περί αρμοδιο¬ 
τήτων των Νομαρχών" 

2. Τις διατάξεις του ΠΔ 30/96 "Κώδικας Νομαρχιακής 
Αυτ/σης" σε συνδυασμό με τον Ν. 1235/1982 και την παρ. 8 
του αρθ. ΙΟτου Ν. 2503/1997. 

3. Τον Οργανισμό της Νομ/κής Αυτοδ/σης Ροδόπης- 
Έβρου ο οποίος δημοσιεύθηκε στο ΦΕΚ 393 Β'/11.5.1995. 

4. Τις διατάξεις του Ν. 301/1976 "περί δημοσιεύσεως 
πράξεων κανονιστικού περιεχομένου". 

5. Την αριθ. 48441/20-12-65 απόφ.του Νομάρχη Έβρου 
με την οποία μεταβιβάσθηκαν κατά πλήρη κυριότητα και 
νομή στον Δήμο Αλεξ/πολης κοιν/στες εκτάσεις του 
αγρ/τος Μαΐστρου, μεταξύ των οποίων και τα τεμάχια αριθ. 
597έκτασης 10.310τ.μ. και614έκτασης 18.125τ.μ. 

6. Το αριθ. 6825/18.9.1953 έγγραφο της Οικονομικής 
Εφορίας Αλεξ/πολης, σύμφωνα με το οποίο τα ανωτέρω τε¬ 
μάχια εμπίπτουν εντός των ΒΚ 1191 έκτασης 25 στρεμμά¬ 
των το οποίο προήλθε από προσχώσεις και μετατροπή του 
χειμάρου και ΒΚ 662 έκτασης 12.800 τ.μτο οποίο περιήλθε 
στο Δημόσιο βάσειτης συνθήκης ΝΕΙΓΥ από Βούλγαρο φυ- 
γάδα και συνεπώς εσφαλμένα περιελήφθη στην διανομή 
του αγρ/τος ως κοινόχρηστο. 

7. Την από 3-8-2004 αίτηση της Στίχελ Αναστασίας με το 
συνημμένο σ’αυτήν Πωλητήριο αριθ 39952/3-9-54 του 
Υπουργείου Οικονομικών, σύμφωνα με το οποίο εκποιήθη¬ 
κε στον Δήμητσα Δημοσθένη του Κυριάκου το αριθ. ΒΚ 
1191 έκτασης 25 στρεμμάτων, τμήμα του οποίου ο ανωτέ¬ 
ρω στην συνέχεια επώλησε στον Καραζά Αθανάσιο (πατέ¬ 
ρα της ενδιαφερόμενης) βάσει του αριθ. 26919/9-11-79 
συμβολαίου αγοραπωλησίας του συμβ/φου Καρυωτάκη 
Χαράλαμπου. 


8. Το γεγονός ότι η εκποίηση της ανωτέρω έκτασης, 
προηγήθηκε της μεταβίβασής της στον Δήμο Αλεξ/πολης. 

9. Το αριθ. 49262/24-8-2004 έγγραφο του Δήμου 
Αλεξ/πολης, σύμφωνα με το οποίο η έκταση που πρόκειται 
να εξαιρεθεί της μεταβίβασης στον Δήμο, δεν έχει διατεθεί 
σε τρίτους, αποφασίζουμε: 

Ανακαλούμε μερικά την αριθ. 48441/20.12.1965 προη¬ 
γούμενη απόφασή μας, με την οποία μεταξύ άλλων 
κοιν/στων εκτάσεων του αγρ/τος Μαΐστρου, εκ παραδρο¬ 
μής μεταβιβάσθηκαν κατά κυριότητα και νομή στον Δήμο 
Αλεξ/πολης καιτατεμάχια αριθ. 597 έκτασης 10.310 τ.μ. και 
614έκτασης 18.125 τ.μ. και εξαιρούμε της μεταβίβασης τα 
ανωτέρω τεμάχια για τον λόγο ότι μέρος αυτών είχε εκποι¬ 
ηθεί από το Υπουργείο Οικονομικών στον Δήμητσα Δημο¬ 
σθένη του Κυριάκου. ( αριθ. Πωλητηρ. Υπ. Οικονομικών 
39952/3-9-54). 

Κατά τα λοιπά ισχύει η αριθ. 48441/20.12.1965 απόφασή 
μας, όπως αυτή τροποποιήθηκε μεταγενέστερα. 

Η απόφαση αυτή μεταγράφεται ατελώς στα βιβλία μετα¬ 
γραφών του Υποθ/κείου Αλεξ/πολης με φροντίδα του Δή¬ 
μου, αφού προηγουμένως δημοσιευθεί στην Εφημερίδα 
της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 27 Αυγούστου 2004 

Ο Νομάρχης 
ΝΙΚ. ΖΑΜΠΟΥΝΙΔΗΣ 

-♦- 

(5) 

Περικοπή λατομικής περιοχής στον οικισμό Σχιστόλιθου 
του Δήμου Σιδηροκάστρου Ν. Σερρών. 


Ο ΝΟΜΑΡΧΗΣ ΣΕΡΡΩΝ 


Με τη ΑΒΣ/Φ26.2/884/14.5.2004 απόφαση του Νομάρχη 
Σερρών η οποία εκδόθηκε ύστερα 1) από την με 17-6-2003 
αίτηση της Ε.Ε."ΛΑΤΟΜΕΙΑ ΣΙΝΤΙΚΗΣ - ΕΜΜ. ΑΡΑΜΠΑ¬ 
ΤΖΗΣ ΚΑΙ ΣΙΑ” 2) από την με 25-6-2003 έκθεση του ΙΓΜΕ 
Θεσ/νίκης και 3) από το με 4-5-2004 πρακτικό της Επιτρο¬ 
πής καθορισμού λατομικών περιοχών, περικόπηκε από λα¬ 
τομική περιοχή εκτάσεως 587,302 στρεμ. τμήμα αυτής 
εκτάσεως 387,392 στρεμ. με εναπομείνασα έκταση 
199,910 στρεμ. η οποία ορίζεται από τα εξής σημεία: 


ΧΑ1 = -5219.1982 
ΧΒ1 = -5009.9482 
ΧΓ = -5050.0000 
ΧΓ1 = -4850.3187 
ΓΓ2 = -4947.0041 
ΧΗ1 = -5117.0000 
ΧΘ = -5320.000 


ΨΑ1 = 4260.1338 
ΨΒ1 = 4173.5364 
ΨΓ = 4052.0000 
ΨΓ1 = 4040.7137 

ΨΓ2 = 3565.8024 
ΨΗ1 = 3567.0000 
ΨΘ = 4000.0000 


Οι αζιμουθιακές συντεταγμένες αναφέρονται στο Κ.Φ.Χ. 
ΣΕΡΡΩΝ 


Κλίμακα 1:100.000 Ι_=41ο 15 “ πι=0ο15’ 

Η περίληψη αυτή να δημοσιευθεί στην Εφημερίδα της 
Κυβερνήσεως. 


Ο Νομάρχης 

ΚΩΝ/ΝΟΣ ΠΑΠΑΠΑΝΑΓΙΩΤΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







